open-index/open-wikipedia-markdown huggingface dataset:
Fairuzi Mat Desa

**Mohd Fairuzi Mat Desa** ialah seorang pengadil bola sepak profesional Malaysia.

## Kerjaya
Pada 2015, Fairuzi memulakan kerjayanya sebagai pengadil profesional.

Beliau membuat penampilan sulung rasmi dalam perlawanan Liga Premier, antara Kedah dan KL SPA Putrajaya pada 6 Februari 2016, dengan keputusan berakhir dengan kemenangan 5–1 untuk Kedah.

## Rujukan
Nazmi Nasaruddin

**Muhammad Nazmi bin Nasaruddin** (lahir 26 Februari 1990) ialah seorang pengadil bola sepak di Malaysia. Dia telah menjadi pengadil antarabangsa penuh untuk FIFA sejak 2016. Selain itu, beliau merupakan pengadil pertama Malaysia yang mempunyai  kelayakan menggunakan sistem bantuan pengadil  ( VAR ) apabila menjalani latihan di Arab Saudi pada Ogos 2022. Beliau juga merupakan anak kelahiran Kedah, Malaysia.

Nazmi telah menjadi pengadil dalam Liga Premier dan Liga Super sejak 2011, dinaikkan pangkat ke senarai pengadil antarabangsa FIFA pada 2016. Beliau merasmikan banyak perlawanan dalam Liga Juara-Juara AFC dan Piala AFC, sebagai pegawai keempat.

Pada Februari 2017, beliau mengadili perlawanan Piala AFC 2017 pertamanya, perlawanan peringkat kumpulan antara Yadanarbon F.C. dan Home United FC.

## Rujukan
Khirulazuan Kidam

**Khirulazuan bin Kidam** ialah seorang pengadil bola sepak profesional Malaysia.

## Kerjaya
Khirulazuan menjadi pengadil profesional pada 2016 dan menjadi pengadil Liga Super sejak 2016. Beliau telah mengadili 7 perlawanan dalam Liga Super, 5 perlawanan dalam Piala FA dan dua perlawanan Piala Malaysia setakat 2016.

Perlawanan sulung domestik profesional Khirulazuan sebagai pengadil ialah perlawanan Piala FA antara Megah Murni FC dan MISC-MIFA di Stadium Selayang di Selayang pada 2 Februari 2016.

Khirulazuan sangat teruk dalam kariernya sebagai pengadil. Dia telah digantung dua kali dan diturunkan ke liga tercorot, Kelantan FA pernah menolak Khirulazuan untuk mengadili sebelum perlawanan bermula.

## Rujukan
I.B.I (kumpulan muzik)

**I.B.I** (; juga digayakan sebagai **IBI**) adalah kumpulan wanita dari Korea Selatan yang dibentuk oleh LOEN Entertainment pada tahun 2016. Kumpulan ini terdiri daripada lima orang ahli yang sebelum ini menyertai rancangan realiti kendalian Mnet *[[Produce 101]]* pada tahun 2016 iaitu: Lee Hae-in, Kim So-hee, Yoon Chae-kyung, Lee Su-hyun dan Han Hye-ri. Kumpulan ini rasmi debut pada 18 Ogos 2016 dengan single "Molae Molae (몰래몰래)".

Nama I.B.I berasal daripada frasa Korea il-ban-in (일반인), yang bermaksud "orang biasa", tetapi juga bermaksud "I Believe It (Saya Percaya)". Kumpulan ini mempromosikan di bawah LOEN Entertainment, manakala ahli I.B.I kekal di bawah agensi masing-masing.

## Sejarah

### Pra-debut: ''Produce 101''

Musim pertama rancangan "survival" *[[Produce 101]]* disiarkan di Mnet dari bulan Januari–April 2016, dengan 101 pelatih wanita dari agensi berbeza bertanding. Sementara sebelas pelatih terakhir membentuk kumpulan wanita I.O.I, peserta Lee Hae-in (SS Entertainment, 2016), Kim So-hee (Music Works, 2016–2019), Yoon Chae-kyung (DSP Media, 2012–2022), Lee Su-hyun (SS Entertainment, 2016) dan Han Hye-ri (Star Empire Entertainment, 2015–2017) masing-masing menduduki tempat ke-17, ke-15, ke-16, ke-13 dan ke-12 dalam episod akhir. LOEN Entertainment kemudiannya membentuk kumpulan peserta naib juara, I.B.I.

Ahli I.B.I (kecuali Yoon Chae-kyung) muncul pada episod kedua rancangan realiti TV I.O.I *LAN Cable Friend* pada bulan Jun 2016.

LOEN Entertainment mula mempromosikan I.B.I dengan siri video YouTube ahli I.B.I (secara individu dan sebagai kumpulan) menyanyikan lagu kegemaran mereka secara langsung. Siri webtoon bertajuk 'I.B.I's Debut Story' yang dilukis oleh artis webtoon popular Omyo juga dikeluarkan pada masa yang sama, dalam lima bahagian yang menggambarkan cerita debut setiap ahli.

### 2016: Debut dengan ''Molae Molae''
I.B.I mengeluarkan album single digital mereka *Molae Molae* (몰래몰래) pada 18 Ogos 2016. Pada hari yang sama, kumpulan ini mengadakan showcase debut mereka dan pentas debut mereka di *[[M Countdown]]*.

Pada 19 Ogos 2016, I.B.I membuat persembahan di ''Music Bank''. Mereka juga mengadakan konsert gerila 'Run to You' pada hari yang sama di Dongdaemun Design Plaza, mempersembahkan lagu utama mereka "Molae Molae", serta single daripada *Produce 101* seperti "When the Cherry Blossom Fade" dan "Pick Me".

I.B.I terbang ke Thailand pada 22 September 2016 untuk penggambaran rancangan realiti enam episod mereka, *Hello I.B.I*., yang disiarkan pada 8 Oktober–12 November 2016.

## Ahli
* Lee Hae-in
* Kim So-hee
* Yoon Chae-kyung
* Lee Su-hyun
* Han Hye-ri

## Diskografi

### Single

## Videografi
### Video muzik

## Filemografi
### Rancangan televisyen

## Rujukan

## Pautan luar

* I.B.I di Melon
Adriano Narcizo

**Adriano Aparecido Narcizo** (lahir 30 Ogos 1994), hanya dikenali sebagai **Adriano**, ialah pemain bola sepak Brazil yang bermain sebagai penyerang untuk kelab Malaysia Melaka United.

## Rujukan

## Pautan luar
*
Gondwana

**Gondwana** atau **Gondwanaland** adalah sebuah adibenua yang wujud dari zaman Neoproterozoik kira-kira 550 juta tahun yang lalu. Ia merupakan bahagian kerak benua terbesar zaman Paleozoik meliputi kawasan seluas kira-kira 100,000,000 kilometer persegi atau kira-kira satu perlima daripada permukaan Bumi. Adibenua ini mula berpecah dari Pangea semasa tempoh Jurassik zaman Mesozoik (kira-kira 180 juta tahun yang lalu) sehingga terbukanya dengan peringkat akhir perpisahan, termasuk pembukaan Laluan Drake yang memisahkan benua-benua Amerika Selatan dan Antartika semasa zaman Paleogen. Peninggalan pemecahan adibenua ini membentuk kira-kira dua pertiga daripada kawasan benua yang ada ada hari ini, termasuk Amerika Selatan, Afrika, Antartika, Australia, anak benua India, Zealandia dan jazirah Arab.

Benua purba ini dinamakan oleh saintis Eduard Suess dari Austria sempena wilayah Gondwana di tengah anak benua India; wilayah tersebut merupakan tempat penemuan batuan terawal dari zaman ini di Odisha. Wilayah ini sendirinya dinamakan dari bahasa Sanskrit bermaksud "hutan bangsa Gondi" yakni suatu puak peribumi asli di India.

## Rujukan
Hussin Ismail

Yang Berhormat Senator Tuan Haji **Hussin Ismail** ialah seorang aktivis kemanusiaan di Malaysia kelahiran Terengganu. Beliau telah mengasaskan Unit Amal PAS pada tahun 1988. Beliau merupakan pengasas dan Presiden Yayasan Amal Malaysia sejak ditubuhkan pada 2001. Beliau turut mengasaskan rangkaian sekolah tahfiz, Akademi Al-Quran Amalillah pada 2017. Beliau telah dianugerahkan Tokoh Maal Hijrah peringkat negeri Terengganu pada 2020. Beliau juga merupakan Pengerusi Tetap Muktamar Tahunan Parti Islam Se-Malaysia (PAS) sejak 2015.

## Latar belakang
Hussin Ismail dilahirkan pada 10 Mei 1955 di Marang, Terengganu. Beliau mendirikan rumahtangga dengan Rosemunainah Noor Asmuni, dan dikurniakan sembilan anak dan kesemua mereka adalah penghafaz al-Quran.

Beliau mendapat pengajian menengah di Sekolah Menengah Kebangsaan Padang Midin, Kuala Terengganu selama tiga tahun (1968-1970). Selepas menduduki peperiksaan Sijil Rendah Pelajaran (SRP), dia melanjutkan persekolahan ke tingkatan empat di Sekolah Menengah Alam Shah, Cheras sebelum melanjutkan pengajian ke peringkat universiti.

Beliau memulakan kerjaya awal sebagai guru sains di Sekolah Menengah Tengku Ampuan Intan di Kuala Berang, Hulu Terengganu, kemudian meneruskan kerjayanya dalam bidang korporat.

## Kemanusiaan
Beliau telah terlibat dalam pertubuhan bukan kerajaan sejak 1973 dan telah mengetuai pelbagai program-program di peringkat antarabangsa antaranya misi dakwah bukan Islam di rantau Afrika dan pembangunan semula Marawi di selatan Filipina. Di peringkat antarabangsa, beliau turut menjadi Presiden Persekutuan Antarabangsa bagi Bantuan dan Pembangunan (IFRD), sebuah badan yang dibentuk oleh pertubuhan kemanusiaan dari 10 buah negara.

## Penghargaan
*  :
**  Setia Sultan Mizan Zainal Abidin of Terengganu (SMZ) (2025)

## Rujukan
Pemilihan kepimpinan Parti Amanah Negara 2019

**Pemilihan kepimpinan Parti Amanah Negara** telah diadakan bersekali dengan Konvensyen Amanah Nasional 2019 yang diadakan pada 6–8 Disember 2019 di Pusat Konvensyen Ideal (IDCC), Shah Alam, Selangor. Pemilihan ini diadakan bagi memilih Jawatankuasa Nasional Amanah untuk sesi 2019-2022. Pemilihan ini merupakan pemilihan pertama diadakan oleh Parti Amanah Negara selepas empat kali berkonvensyen tahunan selepas ditubuhkan pada 2015.

## Garis masa

### Disember 2019

* 6–8: Konvensyen Amanah Nasional 2019 diadakan
* 6: Pengundian Jawatankuasa Nasional Amanah
* 7: Pengumuman keputusan pemilihan Jawatankuasa Nasional Amanah
* 7: Pengumuman Jawatankuasa Tertinggi Amanah Nasional

## Keputusan pemilihan Jawatankuasa Nasional Amanah
Berikut merupakan senarai individu yang dicalonkan dan terpilih bagi menganggotai Jawatankuasa Nasional Amanah sesi 2019-2022.

#### Pengerusi Tetap

#### Timbalan Pengerusi Tetap

#### Juruaudit (2 orang)

#### Ahli Jawatankuasa Pimpinan Nasional (27 orang)

## Pemilihan Jawatankuasa Tertinggi Amanah Nasional
Pemilihan Jawatankuasa Tertinggi Amanah Nasional telah dibuat secara musyawarah oleh 27 ahli Jawatankuasa Kepimpinan Amanah Nasional yang dipilih melalui proses pemilihan parti. Berikut ialah senarai Jwatankuasa Tertinggi Amanah Nasional yang diputuskan:

* Presiden: Mohamad Sabu
* Timbalan Presiden: Salahuddin Ayub
* Naib Presiden 1: Mahfuz Omar
* Naib Presiden 2: Dr Mujahid Yusof
* Naib Presiden 3: Hasanuddin Mohd Yunos

## Rujukan
Friday Night Funkin'

***Friday Night Funkin***' (juga digayakan dengan singkatan, **FNF**) adalah permainan video bergenre rentak sumber terbuka dan perisian sumbangan yang pertama kalinya diterbitkan pada tahun 2020. Permainan video ini dibangunkan oleh sepasukan empat pengguna Newgrounds iaitu, Cameron "Ninjamuffin99" Taylor, David "PhantomArcade" Brown, Isaac "Kawai Sprite" Garcia, dan evilsk8r. Permainan ini mengisahkan watak pemain, Boyfriend, yang mesti mengalahkan pelbagai watak dalam pertandingan nyanyian dan rap untuk bertemu dengan minat cintanya, Girlfriend. Pemain perlu meniru rentak lawan dengan input tertentu untuk mengelakkan hati habis di sepanjang lagu yang dimainkan.

## Rujukan


## Pautan luar
* 
* ''Friday Night Funkin''s Source Code di GitHub
* ''Friday Night Funkin''' (Newgrounds Demo) di Newgrounds
* ''Friday Night Funkin''' (Ludum Dare Prototype) di Itch.io
Fetty Dzul

**Fatimah Abdul Rahim** atau lebih dikenali sebagai **Fetty Dzul** (15 Februari 1958 – 18 November 2021) merupakan seorang pelakon wanita Malaysia. Sepanjang kerjaya lakonannya selama 4 dekad, beliau dikenali kerana sering tampil dengan watak jahat dalam drama dan filem. Beliau juga sering menghiasi akhbar dan majalah pada era 1970-an dan 1980-an.

## Kerjaya
Fetty memulakan kerjaya awalnya sebagai kakitangan kerajaan. Kerjaya lakonannya bermula pada 1977, apabila beliau sepatutnya membintangi filem *Waja Perkasa* arahan Hussein Abu Hassan, namun ia tidak diterbitkan. Kekecewaannya terubatapabila beliau membintangi filem *[[Dendam Dari Pusara]]* dan *[[May 13|Korban Hari Raya]]* arahan Ahmad Mahmud. Beliau ialah antara pelakon terawal terbabit dengan siri drama kepolisan terbitan Yusof Haslam (kini Datuk) iaitu *[[Remang-Remang Kota Raya]]*, *[[Harimau Rimba]]* dan *Debu-Debu Kota* pada 1980-an.

Beliau kemudiannya meninggalkan Malaysia selama empat tahun pada awal 1990-an kerana mengikut suaminya (Allahyarham) bertugas di Amerika Syarikat. Apabila pulang ke tanah air, Fetty menyaksikan kekosongan yang ditinggalkannya sudah diisi pelakon generasi baru ketika itu seperti Normah Damanhuri, Dian P. Ramlee dan ramai lagi. Beliau sejak itu terus bergiat aktif dalam bidang lakonan menerusi filem dan drama sehingga kematiannya.

## Kehidupan peribadi
Beliau dikurniakan dua anak, Izyani dan Izeti.

## Kematian
Fetty meninggal dunia di Hospital Selayang pada jam 7.30 pagi, 18 November 2021 akibat COVID-19 di usia 63 tahun. Keadaan kesihatan beliau juga merosot apabila buah pinggang dan paru-parunya gagal berfungsi.

## Filemografi

### Filem

### Drama

### Telefilem

## Rujukan

## Pautan luar
*
Pengosong bor

**Pengosong bor** atau **penyari wasap** ialah satu alat pembuang gas yang tertinggal dan sisa bawaan udara daripada laras meriam kenderaan tempur berperisai selepas menembak, terutamanya pada kereta kebal dan artileri gerak sendiri. Dengan mencipta pembezaan tekanan dalam laras selepas peluru meriam keluar, pengosong bor menyebabkan kebanyakan gas pendorong dan sisa pembakaran keluar melalui muncung. Oleh itu, apabila belakang meriam dibuka untuk memuat semula peluru, gas dan sisa tersebut tidak terlepas ke dalam ruang kru dan menimbulkan bahaya kepada kru meriam.

## Rujukan

## Bacaan lanjut

* 
* 

## Pautan luar
* What Are Those Bulges on Tank Gun Barrels? Armor Cast
Meriam kereta kebal

**Meriam kereta kebal** adalah senjata utama sesebuah kereta kebal. Meriam kereta kebal moden merupakan meriam halaju tinggi yang berkaliber besar, mampu menembak peluru tenaga kinetik, kepala peledak anti-kereta kebal berkuasa tinggi, dan peluru berpandu lancaran meriam. Meriam anti-pesawat juga boleh dipasang pada kereta kebal.

Sebagai senjata utama kereta kebal, ia hampir selalu digunakan dalam mod tembakan langsung untuk mengalahkan pelbagai sasaran darat di semua jarak, termasuk infantri yang bersembunyi, kereta perisai ringan, dan terutamanya kereta kebal berperisai berat yang lain. Ia mesti memberi ketepatan, jarak, penerobosan, dan tembakan pantas didalam satu pakej yang padat dan ringan, untuk membolehkan pemasangan pada ruang sempit turet meriam. Meriam kereta kebal biasanya menggunakan amunisi yang serba lengkap, memastikan pengisian pantas (atau penggunaan autoloader). Ia biasa menampilkan satu bonjolan pada bahagian tengah laras meriam, iaitu pengosong bor, atau alat pada muncung meriam, iaitu brek muzzle.

## Lihat juga

* Artileri
* Meriam anti-kereta kebal
* Senarai meriam utama kereta kebal

## Pautan luar

* Specification and Armor Penetration Values of Soviet Tank Guns - up to the end of World War II, at the Russian Battlefield (battlefield.ru).
Tynwald

**Tynwald** atau secara rasminya **Dewan Tinggi Tynwald** atau **Dewan Tynwald** merupakan badan perundangan bagi Pulau Man. Badan ini terdiri daripada dua kamar yang dikenali sebagai cabang bagi Tynwald iaitu Dewan Kunci dan Majlis Undangan.

## Sumber
* Broderick, George (2003): "Tynwald - a Manx cult-site and institution of pre-Scandinavian origin?" *Cambrian Medieval Celtic Studies*, no. 46 (Winter 2003): pp.&nbsp;55–94.

## Pautan luar
*
Grumman S-2 Tracker

**Grumman S-2 Tracker** (**S2F** sehingga tahun 1962) adalah sebuah pesawat berkerangka tunggal yang pertama kali dibina khas untuk peperangan anti kapal selam was berkhidmat dalam Tentera Laut Amerika Syarikat. Awalnya ia direka dan dibina oleh Grumman, Tracker merupakan sebuah pesawat dengan rekabentuk konvensional yang dipacu oleh enjin radial kembar dan berkipas, sepasang sayap yang boleh dilipat yang digunakan semasa penyimpanan di atas kapal pengangkut dan sebuah giar pendaratan berkaki tiga. Pesawat ini dieksport ke seluruh dunia. Ia mula diperkenalkan pada tahun 1952. Tracker dan pesawat terbitannya iaitu E-1 Tracer berkhidmat dalam perkhidmatan Tentera Laut A.S sehingga pertengahan tahun 1970an, manakalan versi C-1 Trader pula sehingga pertengahan tahun 1980an. Beberapa buah pesawat masih digunakan dalam cabang udara pada kurun ke-21. Argentina dan Brazil merupakan dua buah negara yang masih menggunakan Tracker.

## Lihat juga

## Nota

## Rujukan

### Bibliografi
* Cummings, Bill. "Thirty Years and Still Counting: Grumman Trackers in Canadian Service". *[[Air International]]*, Vol. 34, No. 4, April 1988. pp.&nbsp;180–188.
* Francillon, René J. *Grumman Aircraft since 1929*. London: Putnam Aeronautical Books, 1989. .
* Gillett, Ross. *Australia's Military Aircraft*. Sydney, Australia: Aerospace Publications Pty Ltd, 1987. .
* Hotson, Fred W. *The de Havilland Canada Story*. Toronto, Ontario, Canada: CANAV Books, 1983. .
* Stitt, Robert. "Round-Out". *[[Air Enthusiast]]*, No. 65, September–October 1996, p.&nbsp;76. .
* Sullivan, Jim. *S2F Tracker in Action* Aircraft number 100, Carrollton, TX: Squadron/Signal Publications, 1990. .
* Taylor, Michael, ed. *Encyclopedia of Modern Military Aircraft*. New York: Gallery Books, 1987. .
* Winchester, Jim (ed.). "Grumman S-2E/F/G/UP Tracker." *Modern Military Aircraft* (Aviation Factfile). Rochester, Kent, UK: Grange Books, 2004. .

### Bacaan lanjut
* 

## Pautan luar

* Surviving Grumman S2F Tracker Information Repository
* The S-2 Tracker Museum
* S-2 Tracker at Patuxent River Naval Air Museum
Tengku Zaid Tengku Ahmad

**Tengku Zaid bin Tengku Ahmad** ialah bekas ahli politik Malaysia dari Kelantan. Beliau merupakan salah seorang kerabat diraja Kelantan. Beliau pernah menjadi Ahli Parlimen Pasir Mas Hulu, Kelantan bermula selepas memenangi pilihan raya kecil Pasir Mas Hulu 1967 hingga 1974 mewakili Parti Islam Se-Malaysia (PAS).. Pada 1974 hingga 1978, beliau menjadi Ahli Parlimen Pasir Mas mewakili PAS yang menjadi parti komponen Barisan Nasional.

Dalam PAS, beliau pernah menjadi Ketua Pemuda PAS pada 1970-1971.

## Anugerah dan pengiktirafan

* 
** Pingat Peringatan Malaysia (Gangsa) (P.P.M.) - 1965

## Rujukan
Parti Perikatan India Muslim Nasional

**Parti Perikatan India Muslim Nasional** (singkatan: **IMAN**, ) ialah sebuah parti politik di Malaysia. Ia dianggotai oleh masyarakat India Muslim di Malaysia. IMAN ditubuhkan pada 2019 dengan nama Parti India Muslim Bersatu Malaysia (PIBM) untuk memperjuangkan kepentingan masyarakat India Muslim bertitik tolak daripada kekecewaan masyarakat itu bahawa tiada parti untuk membela nasib mereka. Pada September 2020, PBIM meminda perlembagaan parti dengan menukar nama kepada Parti Perikatan India Muslim Nasional atau IMAN.

## Pilihan raya
IMAN membuat kemunculan pertama bertanding dalam pilihan raya di Malaysia dengan menghantar seorang calon, Abdul Aziz Osani Kasim di DUN Machap Jaya dalam Pilihan raya negeri Melaka 2021.

## Lihat juga

* Kongres India Muslim Malaysia

## Rujukan
Penyakit refluks gastroesofagus

**Penyakit refluks gastroesofagus** (**GERD**) ialah sebuah penyakit kronik yang berlaku apabila kandungan perut melimpah ke esofagus, lalu menyebabkan simptom atau komplikasi. Simptom-simptom termasuk rasa asid di belakang mulut, pedih ulu hati, nafas berbau, sakit dada, regurgitasi, masalah pernafasan dan pereputan gigi. Komplikasi yang ada pula termasuk esofagitis, striktur esofagus dan esofagus Barrett.

Faktor-faktor risiko termasuk obesiti, kehamilan, merokok, hernia hiatus serta pengambilan ubat-ubatan. Ubat-ubatan yang boleh membawa atau memburukkan penyakit ini merangkumi benzodiazepina, penghalang saluran kalsium, antidepresan trisiklik, NSAID, dan beberapa jenis ubat asma. Refluks asid ini berlaku akibat penutupan kurang mantap sfinkter esofagus bawah, yakni simpang di antara perut dan esofagus. Diagnosis dalam kalangan mereka yang tidak dapat dirawat dengan kaedah-kaedah mudah ialah gastroskopi, siri GI atasan, pemantauan pH esofagus atau manometri esofagus.

Kaedah-kaedah rawatan termasuk perubahan gaya hidup, pengambilan ubat dan kadangkala pembedahan bagi mereka yang tidak mampu pulih melalui dua kaedah sebelumnya. Perubahan gaya hidup termasuk tidak berbaring selama tiga jam selepas makan, meninggikan kepala ketika baring (dengan bantal), menurunkan berat badan, mengelakkan makanan yang menyebabkan simptom GERD dan berhenti merokok. Ubat-ubatan yang digunakan termasuk antasid, penghalang reseptor H<sub>2</sub>, perencat pam proton dan prokinetik.

## Rujukan
Mantel meriam

**Mantel meriam** atau *gun mantlet* ialah sejenis plat armor atau penghadang berperisai yang dipasang pada pangkal meriam kenderaan tempur berperisai, melindungi bukaan laras senjata yang mengunjur dari badan atau turet armor dan, dalam banyak kes, memastikan peluru meriam yang berisi kepala peledak tidak terkeluar melepasi perisai kenderaan. Pada kebanyakan kereta kebal semasa Perang Dunia II, mantel meriam melindungi meriam utama dan mana-mana senjata sepaksi, dan mempunyai armor paling tebal pada kenderaan itu. Namun, dalam kebanyakan reka bentuk kereta kebal pasca Perang Dingin, mantel meriam menjadi salah satu bahagian paling lemah pada turet armor kenderaan dan dengan itu menjadi kelemahan.

Ini kerana banyak reka bentuk mantlet dipasang terus pada meriam, ia secara drastik meningkatkan berat keseluruhan sistem meriam dan jumlah usaha diperlukan untuk menaikkan dan menurunkannya. Ini merupakan isu bagi penstabil meriam kerana ia terbukti kurang efisien dan tepat dalam memastikan meriam stabil dengan penambahan berat mantlet. Oleh itu, seperti yang dilihat dalam kereta kebal seperti M1 Abrams dan Leopard 2, mantlet mempunyai perisai ringan daripada turet yang lain untuk mengurangkan berat dan ia menjadi lebih kecil untuk meminimumkan kawasan dimana projektil boleh terkena kerana jika ia berlaku, ia berkemungkinan besar mengakibatkan penembusan dan melumpuhkan meriam dan merosakkan ruang tempur.

Pada kenderaan seperti Chieftain, mantlet diketepikan sepenuhnya.

## Galeri

File:Bundesarchiv Bild 101I-476-2051-33A, Italien, Panzer V (Panther).jpg|Mantlet kereta kebal Panther
File:Bundesarchiv Bild 101I-299-1805-10, Nordfrankreich, Panzer VI (Tiger I).jpg|Mantlet Tiger I
File:Sherman Tank M4 A2 E8 (639067571).jpg|Mantlet kereta kebal M4 Sherman
File:Panzermuseum Munster 2010 0383.JPG|Mantlet kereta kebal Comet
File:Солониц Танк маска пушки.JPG|Kas mantlet T-70
File:Leclerc-IMG 1709.jpg|Mantlet Leclerc
File:Panzermuseum Munster 2010 0757.JPG|Mantlet Leopard 2A4
File:Panzermuseum Munster 2010 0414.JPG|Mantlet StuG III
File:Panzermuseum Munster 2010 0431.JPG|Mantlet Jagdpanther
File:ISU-122 front RB.jpg|Mantlet ISU-122


## Lihat juga
* Penghadang meriam
* Mantlet

## Rujukan
Kerk Chee Yee

**Kerk Chee Yee** (; lahir 9 Julai 1992) merupakan seorang ahli politik Malaysia yang telah berkhidmat sebagai Timbalan Yang di-Pertua Dewan Undangan Negeri Melaka sejak Julai 2023 dan Ahli Dewan Undangan Negeri Melaka (ADUN) bagi Ayer Keroh sejak Mei 2018. Beliau pernah berkhidmat sebagai Ahli Majlis Mesyuarat Kerajaan Negeri (EXCO) dalam pentadbiran negeri Pakatan Harapan (PH) di bawah bekas Ketua Menteri Melaka Adly Zahari dari Mei 2018 sehingga kejatuhan pentadbiran negeri PH pada Mac 2020. Beliau merupakan seorang ahli Parti Tindakan Demokratik (DAP), sebuah parti komponen Pakatan Harapan, kini merupakan ADUN termuda Melaka serta anak kepada bekas Setiausaha Agung DAP Kerk Kim Hock.

## Keputusan pilihan raya

## Pautan luar
* 

## Rujukan
Eurocopter EC225 Super Puma

**Airbus Helicopters H225** (dahulunya **Eurocopter EC225 Super Puma**) adalah sebuah helikopter mengangkut penumpang jarak jauh yang dibangunkan oleh Eurocopter sebagai sebuah generasi baharu dalam keluarga helikopter awam Super Puma. Ia memiliki sepasang enjin kembar dan boleh membawa sehingga 24 orang penumpang bersama dua orang juruterbang dan seorang pembantu kabin, bergantung pada konfigurasi pelanggan. Helikopter dipasarkan bagi tugas-tugas mengangkut penumpang VIP dan sokongan luar pantai, selain misi-misi khidmat awam.

EC225 juga mempunyai versi ketenteraan yang mana asalnya didesignasikan sebagai Eurocopter EC725; pada tahun 2015, ia dijenamakan semula sebagai H225M. Pada tahun 2015, EC225 secara rasminya dinamakan semula sebagai H225, selari dengan penjenamaan semula korporat Eurocopter sebagai Airbus Helicopters.

## Kelainan
;EC225 LP
:Sebuah versi naik taraf AS332 L2.

;EC225 Firefighting
:EC225 dipasang dengan tangki dalaman untuk pengeboman air

;EC225 SAR
:EC225 dilengkapi dengan FLIR, mesin derek dual-electrik untuk kegunaan carian dalam semua keadaan cuaca, operasi menyelamat.

;EC225e
:Sebuah versi terbaru dengan enjin turbin aci Turbomeca Makila 2B terkini.

## Pengguna
Helikopter EC225 Super Puma digunakan untuk menghantar individu ke pelantar gerudi luar pantai, syarikat korporat, penguatkuasa undang-undang dan kerajaan.

Divisyen Penerbangan Pengangkutan ke-34 (Pasukan Udara Tentera Pembebasan Rakyat) juga menerbangkan EC225.

### Pengguna tentera

;
* Prefektur Tentera Laut Argentina
;
* Pasukan Pertahanan Botswana
;
* Tentera Laut Perancis
;
* Tentera Laut Hungary (16 buah telah dipesan)
;

* Kementerian Pertahanan Jepun
* Pengawal Pantai Jepun
;
* Tentera Udara Mexico
* Tentera Laut Mexico
;
* Penerbangan Diraja Oman

;
* Tentera Udara Republik Singapura
;
* Tentera Udara Republik China (Taiwan)
;
* Markas Tentera Udara Tanzania
;
* Tentera Laut Rakyat Vietnam

### Pengguna awam
;
* Noordzee Helikopters Vlaanderen
;

* Kementerian Pengangkutan
* Citic Offshore Helicopter Co.
* Biro Keselamatan Awam Guangdong
;
* Air Greenland (2 buah telah dipesan)
;

* Pangawal Pantai Iceland — telah menerima 2 buah H225 setakat April 2019.

;

* Jabatan Bomba Tokyo (2 buah telah dipesan)
;
* MHS Aviation
;
* CHC Helikopter Service
* Bristow Norway

;
* Agensi Keselamatan Maritim Sepanyol
;
* Babcock Mission Critical Services Offshore Ltd.
* Bristow Helicopters
;
* Kementerian Dalam Negeri (21 buah telah dipesan)
****

* Southern Vietnam Helicopter Company

## Spesifikasi (EC 225)

## Lihat juga

## Rujukan

## Pautan luar

* Eurocopter EC 225 Technical Data Manual
* Deagel.com – EC225 / EC 225 Super Puma
Keputusan pilihan raya negeri Melaka 2021

**Keputusan pilihan raya negeri Melaka 2021** telah diumumkan oleh Suruhanjaya Pilihan Raya (SPR) pada 20 November 2021. Pilihan raya negeri Melaka 2021 menyaksikan pertandingan 28 kerusi Dewan Undangan Negeri Melaka dengan 112 calon terdiri daripada Barisan Nasional, Pakatan Harapan, Parti Perikatan Nasional, Parti Bumiputera Perkasa Malaysia, Parti Perikatan India Muslim Nasional dan calon-calon BEBAS.

Barisan Nasional membentuk kerajaan Melaka yang baharu dengan majoriti dua pertiga selepas menang 21 daripada 28 kerusi. Pakatan Harapan berjaya memenangi lima kerusi, manakala Perikatan Nasional pula menang dua.

## Keputusan

## Rujukan
Kisah Cinta Kita

***Kisah Cinta Kita*** ialah sebuah siri drama televisyen Malaysia 2021 arahan Riza Baharudin, dibintangi oleh Aedy Ashraf, Amelia Henderson dan Ikmal Amry. Siri ini memulakan tayangan perdana di TV3 di bawah Slot Akasia bermula 26 November 2021 menggantikan Mr. Bibik.  

Siri ini juga turut ditayangkan menerusi laman penstriman Disney+ Hotstar pada 12 jam awal sebelum penayangan di saluran yang dinyatakan.

## Sinopsis
Mengisahkan tentang Aleesa (Amelia Henderson) didatangi oleh seorang lelaki yang tidak dikenalinya, Amer (Aedy Ashraf). Aleesa diminta menyamar sebagai Natasha yang telah menghilangkan diri kerana mereka berdua mempunyai wajah yang sama. Amer berjanji akan menanggung kos pembedahan ibunya, Hanisah (Maria Farida) sekiranya Aleesa bersetuju menjadi Natasha demi kesihatan Datuk Ramzi (Dato’ Jalaludin Hassan) yang masih berada di hospital. Memandangkan dia hanya perlu menyamar sekejap sahaja, Aleesa bersetuju. Aleesa hanya perlu ke hospital dan bercakap-cakap dengan Datuk Ramzi yang masih belum sedarkan diri.

Natasha telah membuat keputusan untuk kahwin lari dengan Zuhairi (Ikmal Amry) di sempadan apabila datuknya, Datuk Ramzi mahu memisahkannya dengan Zuhairi. Malahan, Datuk Ramzi ingin mengahwinkan cucu tunggalnya dengan Amer. Selepas kehilangan Natasha, Datuk Ramzi diserang sakit jantung dan dimasukkan ke hospital.

Natasha ditemui dalam keadaan wajahnya terbakar dek kemalangan jalan raya yang tragis. Amer telah mengarahkan Aleesa untuk meneruskan lakonannya sebagai Natasha. Aleesa tidak bersetuju kerana Datuk Ramzi telah sedarkan diri. Tambahan lagi, ini bukan perjanjian awal mereka. Apabila Amer mengugut untuk menghentikan pembiayaan kos perubatan Hanisah, Aleesa terpaksa bersetuju.

Demi ibunya, Aleesa meneruskan penyamaran sebagai Natasha dengan perasaan marah dan benci kepada Amer. Aleesa mengesyaki Amer merancang untuk membolot harta Datuk Ramzi selepas nampak Datin Laila (Khaty Azian) dan Amer dalam keadaan yang mencurigakan. Apakah yang akan berlaku nanti?

## Pelakon
### Pelakon utama
* **[[Aedy Ashraf]]** sebagai **Amer**
* **[[Amelia Henderson]]** sebagai **Natasha/Aleesa**
* **[[Ikmal Amry]]** sebagai **Zuhairi**
* **[[Daniella Sya]]** sebagai **Maria/Natasha**
* **[[Hazman Al-Idrus]]** sebagai **Putra**
### Pelakon pembantu
* **[[Maria Farida]]** sebagai **Hanisah**
* **[[Jalaluddin Hassan]]** sebagai **Dato Ramzi**
* **[[Khaty Azian]]** sebagai **Datin Laila**
* '''Arash Mohd''' sebagai **Malik**
* **Adriana Ghafar** sebagai **Asma**
* **Izzendra** sebagai **Siti**

## Runut Bunyi
* "Sejarah Cinta Ku" - Usop
* "Duri" - Ahmad Syafiq
* "Panah" - Nadeera
* "Cinta Khayalan" - Wany Hasrita
* "Bukan Milik Ku" - Muna Shahirah
*"Vida" - Isyariana Che Azmi & Dean Eiman
* "Berakhirlah Pencarianku" - Hafiz Suip & Ernie Zakri
* "Mimpi" - Haqiem Rusli
* "Kisah Cinta Kita" - Hafiz Suip
* "Maafkan Lah" - Syamel
* "Izinkan Aku" - Tajul
* "Sorry-Sorry Sayangku" - Nomad
* "Pelangi" - Khareez Khasbullah
* "Ternyata Bukan Aku" - Nidza Afham

## Rujukan
Glasis

**Glasis** (; ) dalam kejuruteraan tentera ialah cerun buatan sebagai sebahagian daripada istana zaman pertengahan atau di kubu moden awal. Ia mungkin dibina daripada tanah sebagai struktur sementara atau daripada batu sebagai struktur kekal.

*Plat glasis* ialah bahagian cerun dihadapan badan sesebuah kereta kebal atau kenderaan tempur berperisai yang lain.

Secara umumnya, glasis ialah sebarang cerun, semulajadi atau buatan, yang memenuhi keperluan di atas. Etimologi perkataan Perancis ini menyatakan cerun yang dibuat berbahaya dengan ais, maka ia berkaitan dengan *[[glasier]]*.

## Lihat juga
* Perkubuan
* Pengepungan

## Rujukan
* 
* 
* 
*
AIDC T-5

**AIDC T-5 Brave Eagle** () adalah sebuah pesawat latihan lanjut supersonik yang dibangunkan oleh Aerospace Industrial Development Corporation (AIDC) dari Taiwan.

## Pembangunan

## Kelainan
Pada tahun 2019 Jane’s telah melaporkan sebuah versi pesawat pejuang ringan telah dirancang untuk mengantikan armada Northrop F-5E/F Tiger II.

## Pengguna
;
* Tentera Udara Republik China – 66 buah (diracncang)

## Spesifikasi

### Ciri-ciri umum

* **Krew:** 2
* **Panjang:** 14.21m atau 46.6 kaki
* **Rentang sayap:** 9.46m atau 31 kaki
* **Tinggi:** 4.42m atau 14.5 kaki
* **Jana kuasa:** 2x enjin F124-200TW menghasilkan tujahan maksimum sebanyak  setiap satu.
* **Berat berlepas maks:** 12,200kg

### Prestasi
 

* **Jarak:** 594 batu nautika atau 1100 kilometer
* **Halaju maks:** 1,199kt atau 2,220 km/j

## Lihat juga

* Industri pertahanan dari Taiwan

## Rujukan

## Pautan luar

* Global Security AT-5 AJT Advanced Jet Trainer - Yung Yin (Brave Eagle)
Mohd Aleef Yusof

**Mohd Aleef bin Yusof**, lebih dikenali sebagai **Dr. Mohd Aleef Yusof** (lahir 17 Januari 1986) merupakan seorang ahli politik Malaysia dan doktor yang berkhidmat sebagai Ahli Dewan Undangan Negeri Melaka (ADUN) bagi Sungai Udang sejak November 2021. Beliau merupakan ahli Parti Pribumi Bersatu Malaysia (BERSATU), sebuah parti komponen Perikatan Nasional (PN).

## Keputusan pilihan raya

## Rujukan
Ahmad Bilal Rahudin

Ustaz **Ahmad Bilal Rahudin** ialah seorang ahli politik di Malaysia kelahiran Melaka. Beliau merupakan Ketua Penerangan PAS Melaka. Pernah terpilih sebagai Ahli Jawatankuasa Kerja Dewan Pemuda PAS Malaysia bagi sesi 2021–2023. Beliau pernah menjadi Ketua Pemuda PAS Melaka selama tiga penggal dari tahun 2015 hingga 2021.

## Keputusan pilihan raya

## Rujukan
Gue Teck

Datuk **Gue Teck** (lahir 3 Julai 1959) ialah ahli politik Malaysia berketurunan Cina. Beliau merupakan mantan ADUN  selama sepenggal (2018-2021). Di peringkat parti beliau ialah mantan Timbalan Ketua PKR Cabang .

## Pilihan raya

## Anugerah Dan pengiktirafan
*  :
**  Darjah Pangkuan Seri Melaka (DPSM) – **Datuk** (2019)

## Rujukan
Penyangga senjata

**Penyangga senjata** ialah satu pemasangan atau mekanisme yang digunakan untuk memegang senjata (biasanya meriam) pada platform agar ia berfungsi pada kapasiti maksimum. Penyangga senjata boleh dipecahkan kepada dua kategori: penyangga statik dan penyangga bukan-statik.

## Lihat juga
* Lubang menembak
* Pod meriam

## Rujukan
École nationale d'administration

**École nationale d'administration** (ENA) salah satu *grande école* Perancis yang paling berprestij. Ia dicipta pada tahun 1945 untuk mendemokrasikan akses kepada perkhidmatan awam peringkat tinggi. Institusi itu pada masa ini bertanggungjawab untuk pemilihan, latihan awal dan berterusan eksekutif Perancis dan antarabangsa. ENA ialah simbol meritokrasi republik yang menawarkan bekas pelajarnya akses kepada jawatan kepimpinan utama di negeri ini.

Di Strasbourg, 80-100 pelajar diadakan setiap tahun, dan di Strasbourg, sebagai tambahan kepada seratus pelajar asing, terdapat kira-kira 60 pelajar Sarjana dan Mastères Khas. Setiap daripada mereka menawarkan latihan lanjutan singkat di Paris. Bekas pelajar sekolah itu dipanggil "*enarques*".

## Graduan terkenal
* Jacques Chirac, mantan Presiden Republik Perancis
* Valéry Giscard d'Estaing, seorang negarawan negarawan Perancis yang berkhidmat sebagai Presiden Republik Perancis dari 1974 hingga 1981
* Lionel Jospin, politik Perancis yang pernah menegang jawatan Perdana Menteri tahun 1997 sehingga 2002
* Emmanuel Macron, seorang ahli politik Perancis, pegawai kanan kerajaan dan bekas pegawai bank pelaburan yang berkhidmat sebagai Presiden negara tersebut ke-25 dan terkini
* Édouard Philippe, seorang peguam dan dan ahli politik Perancis
* Patrick Strzoda, pegawai awam berpangkat tinggi Perancis, bekas pengawas, dan ketua kakitangan Presiden Perancis Emmanuel Macron yang sekarang

## Rujukan

## Pautan luar
* Tapak web rasmi
Laurasia

**Laurasia** ialah antara daratan besar membentuk sebahagian daripada adibenua Pangea di utara selain Gondwana yang selatan. Daratan ini muncul dari sekitar  (j.t.d) di mana ia mula terpisah dari Gondwana  (bermula dalam tempoh Trias lewat) menghanyut jauh ke utara dan akhirnya terpisah dengan terbukanya Lautan Atlantik Utara sekitar 56 j.t.d.

Daratan ini pernah wujud dalam rupa adibenua yang besar iaitu Proto-Laurasia mula-mula dari pemisahan Laurentia dari Baltika yang dua-duanya sebahagian daripada benua Columbia yang wujud 2,100-1,800&nbsp;j.t.d merangkumi hampir semua blok benua Arkean yang diketahui; ia kemudiannya beransur menjadi dataran Rodinia sekitar 1 bilion tahun yang lalu.

## Sejarah pengkajian
Pada 1904–1909, Eduard Suess iaitu seorang ahli geologi Austria mencadangkan bahawa benua-benua di Hemisfera Selatan pernah tergabungkan dalam suatu daratan yang lebih besar dipanggil Gondwana. Pada tahun 1915, ahli meteorologi Jerman Alfred Wegener mencadangkan kewujudan sebuah adibenua yang dipanggil Pangaea. Pada tahun 1937, ahli geologi Afrika Selatan Alexander du Toit mencadangkan bahawa Pangea terbahagi kepada dua daratan yang lebih besar iaitu Laurasia di Hemisfera Utara dan Gondwana di Hemisfera Selatan dipisahkan oleh Lautan Tethys. Nama daratan benua utara ini datangnya dari gabungan nama-nama daratan Laurentia (muka benua purba membentuk sebahagian benua Amerika Utara) dan Asia.

## Rujukan

;Sumber utama
* 
* 
*
BVRAAM

**Peluru berpandu melangkaui julat penglihatan** (**BVRAAM**) merujuk pada sejenis peluru berpandu udara ke udara yang mampu menembak pada jarak  atau lebih. Jarak ini boleh dicapai dengan menggunakan motor roket denyut duaan atau motor roket pelonjak dan motor penopang ramjet.

Selain keupayaan jarak, peluru berpandu ini juga mesti boleh menjejak sasarannya pada jarak ini atau menjejak sasaran semasa dalam penerbangan. Sistem di mana pembetulan semasa penerbangan dihantar kepada peluru berpandu akan digunakan.

## Kritikan
Keberkesanan peluru berpandu udara ke udara BVR banyak dikritik. Peningkatan kadar kejayaan dalam pertempuran menggunakan BVR dalam Operasi Desert Storm mungkin banyak bergantung pada faktor-faktor lain seperti bantuan AWACS, sistem NCTR pada F-15C, selain ketidakcekapan pihak musuh. Satu isu utama pada BVR adalah teknologi IFF (Identification friend or foe) yang tidak boleh diharap.

Pada tahun 2015, Komander Pasukan Udara Tentera Laut Amerika Syarikat Vice Adm. Mike Shoemaker memetik penderia lakuran dalam pesawat pejuang generasi kelima Lockheed Martin F-35 Lightning II adalah satu cara untuk "membawa keupayaan ID jarak jauh dan kemudian berkongsi maklumat tersebut" dengan platform-platform lain.

## Galeri

File:Aim 120 amraam missile 20040710 145603 1.4.jpg|AMRAAM merupakan peluru berpandu BVR yang banyak digunakan.
File:JASDF AAM-4B 20131124.JPG|AAM-4B adalah peluru berpandu BVR pertama yang menggunakan sebuah pencari AESA.
File:Meteor (Luft-Luft-Rakete).jpg|Meteor menggunakan motor *sustainer* ramjet.
File:Mig 29 firing AA-10.JPG|Sebuah MiG-29 Fulcrum menembak AA-10 "Alamo".
File:AstraMk1Missile.jpg|Astra Mk.1 dalam pameran statik.


## Lihat juga
* Peluru berpandu udara ke udara
;Peluru berpandu melangkaui ufuk penglihatan
* AAM-4
* AIM-7 Sparrow
* AIM-54 Phoenix
* AIM-120 Advanced Medium Range Missile
* Astra (peluru berpandu)
* Bozdoğan (peluru berpandu)
* Derby
* K-100 (peluru berpandu)
* Meteor (peluru berpandu)
* MICA (peluru berpandu)
* Novator KS-172
* PL-12 (SD-10)
* PL-21
* Python (missile)
* R-27 (peluru berpandu udara ke udara)
* R-33 (peluru berpandu)
* R-37 (peluru berpandu)
* R-40 (peluru berpandu)
* R-77
* R-Darter
* Sky Sword I
* Skyflash

## Rujukan
Santo Laurentius

**[[Santo]] Laurentius** atau **Laurensius** ( atau **Laurence**; 31 Disember 225 – 10 Ogos 258) ialah salah seorang daripada tujuh diakon pertama mengendalikan katedral kota Rom di bawah pimpinan Paus Sixtus II. Beliau terkorban membela agamanya akibat diseksa semasa pemerintahan Maharaja Valerianus pada tahun 258. 

## Penceritaan
Nama beliau bermaksud "dimahkotakan daun dafnah" (*laurus*).

### Penyeksaan dan pemenjaraan
Laurentius bertanggungjawab dalam jawatannya menjaga harta Gereja untuk diagihkan sebagai sedekah kepada orang miskin. Menurut Ambrosio dari Milan, harta tersebut dituntut pegawai Rom lalu Laurentius membawa orang-orang miskin yang menerima harta gereja diagihkan sebagai sedekah sambil berkata "lihatlah pada orang-orang miskin ini harta yang telah saya janjikan menunjukkan kepadamu; yang kepadanya aku akan menambahkan mutiara dan batu permata, janda-janda dan gadis-gadis dara yang diamanahkan Gereja". Pengawas itu sangat marah tercabar sehingga dia mengarahkan penahanan dan penyeksaan Laurentius pada suatu kekisi besi yang dipanaskan arang panas di bawahnya untuk dibakar badannya seakan daging dipanggang. Laurentius diceritakan riang berseloroh mengejek pegawai tersebut menyatakan : "Badanku dah masak belah sini, terbalikkan sebelah lainnya!"

Laurentius kemudiannya dipenjarakan di Fonte sebelum dipindahkan ke Via Panisperna di mana beliau meninggal di sana; mayat beliau dikebumikan di San Lorenzo fuori le Mura . Almanak Filocalus 354 menyatakan bahawa dia telah dikebumikan di katakomba Cyriaca di Via Tiburtina oleh dua orang penatua bernama Hippolytus dan Justinius.

## Penyanjungan
Beliau ialah santo penaung para pustakawan, penjaga arkib, pelawak, tukang masak, penyamak kulit serta pelombong diraikan aliran-aliran gereja Katolik dan Anglikan. Hari perayaan santo ini jatuh pada tanggal 10 Ogos.

## Rujukan

## Pautan luar

* Profil di *CatholicSaints*
* Profil di *Santiebeati*
* Vatican.va
Krisis sempadan Belarus–Kesatuan Eropah 2021

**Krisis sempadan antara Belarus dan Kesatuan Eropah** adalah suatu krisis penghijrahan yang berlaku disebabkan oleh kemasukan besar-besaran pendatang haram dari Timur Tengah terutamanya wilayah Kurdistan dalam Iraq serta sebilangan kumpulan dari Asia dan Afrika ke Lithuania, Latvia dan Poland melalui sempadan ketiga-tiga negara ini dengan Belarus. Tambahan lagi, krisis tersebut tercetus disebabkan oleh hubungan antara Belarus dan Kesatuan Eropah yang semakin merosot selepas pilihan raya presiden Belarus, bantahan, insiden penerbangan 4978 Ryanair dan percubaan penghantaran pulang atlet Krystsina Tsimanouskaya.

Lithuania, Latvia dan Poland Tiga yang merupakan negara anggota Kesatuan Eropah (EU) menerangkan bahawa krisis itu merupakan perang hibrid serta menggelarkan krisis tersebut sebagai insiden pemerdagangan pendatang yang dilancarkan oleh Belarus terhadap EU. Ketiga-tiga pemerintah negara ini mengisytiharkan darurat dan mengumumkan keputusan mereka untuk membina tembok di sempadan mereka dengan Belarus, di mana Poland meluluskan perbelanjaan anggaran €353 juta untuk membina penghadang sepanjang . Pihak Kesatuan menghantar pegawai-pegawai sokongan dan kereta-kereta rondaan ke Lithuania dan dua belas pemerintah atau kerajaan EU menyatakan sokongan mereka untuk penghadang fizikal di sempadan.

## Rujukan

## Bacaan lanjut
*
Carla Yules

**Pricilia Carla Yules** () ialah seorang peragawan, tukang masak dan ratu cantik asal Indonesia. Ia merupakan pemenang pertandingan Miss Indonesia 2020 dengan mewakili Sulawesi Selatan. Carla Yules berkompetisi mewakili Indonesia di Miss World 2021 yang berlangsung di San Juan, Puerto Rico, di mana ia ditempatkan dalam Top 6.

## Kehidupan awal
Carla Yules lahir dengan nama Pricilia Carla Yules pada tarikh 8 Julai 1996. Dia merupakan anak ketiga daripada empat bersaudara. Walaupun beliau dilahirkan dan dibesarkan di Surabaya, Jawa Timur,namun kedua ibu bapanya berasal dari Makassar, Sulawesi Selatan.

Carla Yules menempuh pendidikan di SMP Katolik Santa Agnes Surabaya (2008 - 2011) dan SMA Katolik Frateran Surabaya (2011 - 2014), selepas itu, melanjutkan pendidikan diploma di Melbourne, Australia, ia merupakan alumni William Angliss Institute, jurusan Patisserie and Hospitality. Hobinya dalam memasak menyebabkan dia belajar di Australia, walaupun ketika dia menjadi pelajar pada 2016, Carla Yules terlibat dalam aktiviti sosial dengan menawarkan diri untuk memasak di pusat perlindungan gelandangan di Melbourne.

## Pertandingan kecantikan
### Miss Indonesia 2020
Carla Yules menyertai pertandingan Miss Indonesia 2020 mewakili provinsi Sulawesi Selatan bersama 33 peserta lain dari seluruh Indonesia. Malam Akhir telah diadakan di Studio RCTI+, pada hari Khamis, 20 Februari 2020. Di penghujung acara, Carla Yules berjaya menjadi pemenang dan dinobatkan oleh pendahulunya, Miss Indonesia 2019, Princess Megonondo dari Jambi.

Dalam 5 teratas, Carla Yules diberikan soalan yang diberikan secara langsung oleh Ketua Juri Miss Indonesia, Liliana Tanoesoedibjo yang juga merupakan *Chairwoman* Miss Indonesia, yang berbunyi kurang lebih:

Dengan soalan ini, beliau dengan lancar menjawab bahawa sesungguhnya dengan menjadi seorang yang mempunyai banyak ilmu jadikan orang itu boleh menjadi seorang yang mempunyai pengaruh yang kuat dan melakukan banyak perkara di dunia ini.

Bagi Carla Yules, watak kekal sebagai nilai terpenting dalam seseorang manusia. Kerana, dengan perwatakan diri dan hati nurani yang baik, maka itulah asas terbaik yang boleh menjadikan seseorang insan yang paling kuat.

### Miss World 2021
Sebagai pemenang Miss Indonesia 2020, dia berhak bertanding mewakili Indonesia dalam pertandingan antarabangsa, iaitu Miss World 2021. Pertandingan Miss World 2021 asalnya akan diadakan pada tahun 2020 tetapi disebabkan pandemik COVID-19, acara itu ditangguhkan ke 2021.

Pertandingan Miss World 2021 berlangsung pada Desember 2021 di José Miguel Agrelot Coliseum, San Juan, Puerto Rico. Di akhir acara Miss World 2019, Toni-Ann Singh dari Jamaica akan memahkotai penerusnya.

## Model klip video
* *Senyumlah - [[:id:Andmesh Kamaleng|Andmesh Kamaleng]]* (2020)

## Anugerah dan pencalonan

## Rujukan

## Pautan luar

* 
*  Laman web rasmi Miss Indonesia
Pesta Kristus Raja Semesta Alam

**Hari Raya Kristus Raja Semesta Alam**, biasanya dirujuk sebagai **Pesta Kristus Raja** atau **Kristus Raja Segala-galanya**,  adalah tambahan yang agak baru-baru ini kepada kalendar liturgi Barat, yang dimulakan pada 1925 oleh Pope Pius XI untuk Ritus Rom Gereja Katolik . Pada tahun 1970 pemeliharaan Ritus Romnya telah dipindahkan ke Ahad Akhir Zaman Biasa . Tarikh paling awal ia boleh berlaku ialah 20 November dan yang terkini ialah 26 November.

## Perayaan

### Gereja Roman Katolik
Paus Pius XI telah memulakan Perayaan Kristus Raja dalam ensiklik *Quas primas*  nya pada tahun 1925, sebagai tindak balas kepada sekularisme dan nasionalisme yang semakin meningkat, dan dalam konteks Soalan Rom yang tidak dapat diselesaikan. 

Pada November 1926, Paus Pius memberikan persetujuannya kepada penubuhan gereja pertama yang didedikasikan kepada Kristus di bawah gelaran *Raja* . Gereja Tuhan Kita, Kristus si Raja, sebuah paroki muda yang menjanjikan di kawasan kejiranan Mount Lookout, Cincinnati, yang sebelum ini beroperasi di sebuah farmasi yang terletak di dataran kejiranan, tidak lama kemudian mula berkembang. Pada Mei 1927, sebuah tempat perlindungan dan ikon kejiranan yang betul telah disucikan. Direka oleh arkitek gereja terkenal Edward J. Schulte, bangunan itu mencontohi perkahwinan tandatangan pereka bentuk hiasan art deco dalam pembinaan Brutalis, terutamanya disusun untuk meniru ruang liturgi Purba agama Kristian awal. 

Tajuk perayaan itu ialah "Domini Nostri Jesu Christi Regis" ([dari] Tuhan Kita Yesus Kristus Raja ), dan tarikh itu ditetapkan sebagai "Ahad terakhir bulan Oktober – Ahad, iaitu, yang segera mendahului Perayaan Semua Orang Suci ".  Dalam penyemakan kalendar Pope John XXIII pada tahun 1960, tarikh dan tajuk tidak berubah tetapi, mengikut penyederhanaan kedudukan perayaan, ia diklasifikasikan sebagai pesta kelas pertama.

## Lihat juga

* Ahad kacau
* Totensonntag

## Nota
 

## Rujukan
Shanmugam Ptcyhay

**Shanmugam a/l V. Pitchay** (atau secara rasmi dikenali sebagai **V. P. Shanmugam**; lahir 30 Mac 1969) merupakan seorang ahli politik Malaysia yang telah berkhidmat sebagai Ahli Majlis Mesyuarat Kerajaan Negeri Melaka (EXCO) dalam pentadbiran negeri Barisan Nasional (BN) di bawah Ketua Menteri Ab Rauf Yusoh sejak April 2023 untuk penggal kedua dan di bawah bekas Ketua Menteri Sulaiman Md Ali dari November 2021 hingga Mac 2023 untuk penggal pertama serta sebagai Ahli Dewan Undangan Negeri Melaka (ADUN) bagi Gadek sejak November 2021. Beliau merupakan ahli Kongres India Malaysia (MIC), sebuah parti komponen gabungan BN. Beliau juga merupakan satu-satunya Ahli EXCO Melaka, ADUN berketurunan India dan dari MIC, calon tunggal MIC yang dicalonkan serta berjaya memenangi kerusi dalam Pilihan raya negeri Melaka 2021 dan satu-satunya Ahli EXCO yang berkhidmat tanpa timbalan.

## Keputusan pilihan raya

## Anugerah
*  :
**  Ahli Darjah Yang Mulia Pangkuan Negara (A.M.N.) (2004)
**  Pingat Darjah Yang Mulia Pangkuan Negara (P.P.N.) (1999)
*  :
**  Darjah Mulia Seri Melaka Kelas I (D.M.S.M.) – **Datuk** (2024)
**  Penerima Bintang Khidmat Terpuji (B.K.T.) (2009)
**  Penerima Pingat Jasa Kebaktian (P.J.K.) (2006)

## Rujukan
Asha Merican

**Asha Merican** (lahir **Nurul Aisha Halim**; 27 Ogos 1997) ialah seorang pelakon dan model wanita Malaysia. Kerjayanya bermula sebagai rakan seangkatannya, Shaza Bae dan Rita Nadira.

Sebelum menceburi bidang lakonan, beliau memulakan kerjaya dengan menyertai Astro *On Air Talent* selama 6 bulan, dan pernah menjadi model peragaan untuk pelbagai iklan TV termasuk *Go Shop*.

Lakonan pertamanya ialah *[[Rindu Yang Terlarang]]* (2019) untuk siaran di Astro Ria yang dibintangi oleh Fikry Ibrahim dan Zahirah MacWilson, namun penampilan sulungnya kurang menyerlah. Beliau kemudian berlakon dalam telefilem *Pemuja Rahsia*.

## Filemografi
### Drama

### Telefilem

## Anugerah dan pencalonan

## Rujukan

## Pautan luar
*
Kerajaan Hijaz

**Kerajaan Hasyimiah Hijaz** () ialah sebuah negeri di wilayah Hijaz di Timur Tengah merangkumi Syam dan bahagian barat Semenanjung Arab diperintah oleh dinasti Hasyimiyah. Kerajaan ini merdeka pada Jun 1916 dengan ditumpasnya Empayar Uthmaniyah oleh Empayar British semasa Perang Dunia Pertama apabila Syarif Mekah berperang dalam pakatan dengan pasukan British untuk menghalau tentera Uthmaniyah dari Semenanjung Arab semasa Pemberontakan Arab.

Pada tahun 1925, kerajaan ini ditakluk Kesultanan Najd pimpinan Bani Saud setelah diserang bala tenteranya pada tahun berikutnya membentuk Kerajaan Hijaz dan Najd. Kerajaan gabungan ini disatukan dengan tanah-tanah lain dikuasai bani Saud pada 23 September 1932,mewujudkan negara Arab Saudi yang wujud sehingga hari ini.

## Senarai penguasa kerajaan
* Husain ibn Ali (10 Jun 1916 – 3 Oktober 1924)
* Ali bin Hussein (3 Oktober 1924 – 19 Disember 1925)

## Rujukan